钦定古今图书集成/明伦汇编/官常典/第385卷 > 耶律制心
## 钦定古今图书集成/明伦汇编/官常典/第385卷 > 耶律制心

按《辽史耶律隆运传》：隆运侄制心，小字可汗奴。父德
崇，善医，视人形色，辄决其病，累官至武定军节度使。
制心善训鹰隼，统和中，为归化州刺史。开泰中，拜上
京留守，进汉人行宫都部署，封漆水郡王。以皇后外
弟，恩遇日隆。枢密副使萧合卓用事，制心奏“合卓寡
识度，无行检。上默然。每内宴欢洽，辄避之。皇后不悦”
曰：“汝不乐耶？”制心对曰：“宠贵鲜能长保，以是为忧耳。”
太平中，历中京留守，《惕隐》南京留守，徙王燕，迁南院
大王。或劝制心奉佛，对曰：“吾不知佛法，惟心无私，则
近之矣。”一日，沐浴更衣而卧，家人闻丝竹之声，怪而
入视，则已逝矣。年五十三。赠政事令，追封陈王。守上
京。时酒禁方严，有捕获私酝者，一饮而尽，笑而不诘。
卒之日，部民“若哀父母。”